شه‌فه‌ق نيوز/ سه‌رچه‌وه‌يگ ئه‌منى له‌ سه‌ڵاحه‌دين ئاشكراى ئه‌وه‌ كرد هيزه‌يل ئه‌منى تويه‌نستنه‌ 13 داواكرياێ وه‌ تومه‌ت تيرۆر ده‌سگير بكه‌ن له‌ ناوچه‌يل جياجيا له‌ پاريزگاگه‌.
سه‌رچه‌وه‌گه‌ ئه‌را ئاژانس شه‌فه‌ق نيوز وت: هيزه‌يليگ له‌ پۆليس و هه‌واڵگيرى هه‌ڵمه‌ته‌يليگ گه‌ردين و وشكانن له‌شوون داواكرياگه‌يل وه‌تومه‌ت تيرۆر له‌ ناوچه‌يل به‌له‌د و سامه‌ڕا و زڵوعيه‌ و ئه‌لموعته‌سه‌م له‌ باشوور سه‌ڵاحه‌دين ئه‌نجام دانه‌و ده‌رئه‌نجام 11 داواكرياێ ده‌سگير كردنه‌ و ره‌وانه‌ى لايه‌نه‌يل په‌يجورى كريانه‌.
سه‌رچه‌وه‌گه‌ هه‌ميش وت: دو داواكرياێ تر ده‌سگير كريانه‌ له‌ ناوچه‌يل قادريه‌و عه‌باسيه‌ و سموم له‌ باشوور پاريزگاگه‌و هه‌واڵه‌يان وه‌ لايه‌نه‌يل دادوه‌رى كرياگه‌.
